पंजीकरण कराने के लिए मांगी 5 हजार रूपए लेट फीस, तो भड़क उठे विद्यार्थी
राजकीयकॉलेज ने 49 विद्यार्थियों के कागजात पंजीकरण के लिए महर्षि दयानंद विश्वविद्यालय, रोहतक में नहीं जमा कराए हैं। मदवि ने कॉलेज को पांच हजार रुपए प्रति विद्यार्थी लेट फीस जमा कराने को कहा है। जुर्माना राशि जमा कराने पर विद्यार्थियों का विवि की तरफ से रोल नंबर जारी नहीं किया जाएगा। मदवि के पत्र मिलने के बाद कॉलेज प्रशासन ने विद्यार्थियों को नोटिस जारी करते हुए जल्द से जल्द पांच हजार रुपए जमा कराने के निर्देश दिए हैं। गुरुवार को विद्यार्थियों ने कॉलेज में हंगामा कर दिया। विद्यार्थियों का कहना है कि जब समय पर कागजात कॉलेज कार्यालय में जमा करा दिए थे तो अब जुर्माना कैसा। कागजात जमा कराने में कॉलेज प्रशासन ने लापरवाही बरती है। इसलिए जुर्माना राशि कॉलेज को वहन करनी चाहिए। उधर कॉलेज प्रशासन का तर्क है कि विद्यार्थियों ने पंजीकरण के लिए समय रहते अपने कागजात जमा नहीं कराए थे।
विवि के नियमानुसार किसी भी संकाय में दाखिला लेने के बाद कॉलेज द्वारा विवि में पंजीकरण कराना होता है। इसके लिए कॉलेज को विद्यार्थी के मूल सर्टिफिकेट विवि के पास भेजने होते हैं। जिस विद्यार्थी का विवि में पंजीकरण नहीं होता, विवि की तरफ से उसका रोल नंबर जारी नहीं किया जाता। कॉलेज में दाखिला लेने वाले करीब 49 विद्यार्थियों का विवि में रजिस्ट्रेशन नहीं हो पाया है। जबकि वार्षिक परीक्षाएं अप्रैल के प्रथम सप्ताह में शुरू होंगी। विवि ने इस संबंध में कॉलेज के साथ पत्र व्यवहार किया है।
गुरुवार को विद्यार्थियों को कॉलेज प्रशासन ने पांच हजार रुपए लेट फीस जमा कराने के लिए नोटिस जारी किए तो विद्यार्थियों ने इसका विरोध जताया। वहीं विद्यार्थियों का कहना है कि कॉलेज प्रशासन की लापरवाही का खामियाजा उन्हें भुगतना पड़ेगा। परीक्षा देने पर एक वर्ष खराब हो जाएगा। वहीं कॉलेज प्रशासन ने इससे पहले कभी भी सर्टिफिकेट जमा कराने के लिए नहीं कहा।
^ मदवि में पंजीकरण कराने के लिए विद्यार्थियों ने कॉलेज में अपने मूल सर्टिफिकेट जमा नहीं कराए। इस संबंध में नोटिस बोर्ड पर भी सर्टिफिकेट जमा कराने के लिए नोटिस लगाया था। मदवि के पत्र मिलने के बाद विद्यार्थियों को लेट फीस जमा कराने के लिए कहा गया है। विद्यार्थियों को जुर्माना राशि में राहत दिलाने के लिए मदवि अधिकारियों से बातचीत की जाएगी।\\\'\\\' वीकेदहिया, प्राचार्य, राजकीय कॉलेज, गोहाना।
^ कॉलेज प्रशासन ने पंजीकरण कराने के लिए पांच हजार रूपए जुर्माने का नोटिस जारी किया है। पांच हजार रूपए जुर्माना जमा कराने में मैं समर्थ नहीं हूं। मदवि द्वारा रोल नंबर जारी होने से मेरा एक वर्ष खराब हो जाएगा। कॉलेज प्रशासन को इसका समाधान कराना चाहिए। छात्र कॉलेज की गलती का खामियाज क्यों भरें।\\\'\\\' दीपककुमार, छात्र, एमकॉम, राजकीय कॉलेज, गोहाना।
^ एमकॉम प्रथम वर्ष का विद्यार्थी हूं। कॉलेज में दाखिलों के दौरान सभी कागजात जमा कराए थे। वहीं कागजात अधूरे होने के संबंध में भी सत्र के दौरान जानकारी नहीं दी गई। कॉलेज प्रशासन की लापरवाही के चलते पंजीकरण नहीं हो पाया। अब कॉलेज प्रशासन पांच हजार रुपए लेट फीस जमा कराने की कह रहा है। गलती कॉलेज प्रशासन की है तो फीस उसी को जमा करानी चाहिए।\\\'\\\' कपिल,छात्र, एमकॉम
विवि में विद्यार्थियों का रजिस्ट्रेशन होने का मामला पहली बार नहीं हुआ है। बीते वर्ष भी पांच विद्यार्थियों का रजिस्ट्रेशन नहीं हुआ था। मदवि ने जब पत्र भेजकर जुर्माना जमा कराने के कहा तो कॉलेज प्रशासन में हलचल बढ़ी थी। इस बार यह आंकड़ा कई गुणा बढ़ गया है। कॉलेज प्रशासन ने पंजीकरण के लिए 49 विद्यार्थियों को जुर्माने भरने के लिए नोटिस जारी किया है। इनमें से 30 विद्यार्थी बीए संकाय, सात विद्यार्थी बीकॉम, चार विद्यार्थी बीएससी नॉन मेडिकल, एक छात्रा बीएससी मेडिकल और सात विद्यार्थी एमकॉम संकाय से हैं।
विद्यार्थियों का कहना है कि कॉलेज का सत्र अगस्त माह से आरंभ हो जाता है। अब कॉलेज की वार्षिक परीक्षाएं नजदीक हैं। इस दौरान उन्हें कागजात अधूरे होने के संबंध में जानकारी नहीं दी गई। सत्र के अंत में उन्हें सीधे ही जुर्माने का नोटिस जारी कर दिया गया है। अधिकांश विद्यार्थी जुर्माना भरने में समर्थ नहीं हैं। इसके चलते उनका भविष्य अंधकार में लटक गया है। विद्यार्थियों ने कॉलेज प्रशासन से जुर्माना माफ कराने की मांग की।
गोहाना .राजकीय कॉलेज में विद्यार्थियों का पंजीकरण नहीं होने पर रोष प्रकट करते हुए विद्यार्थी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva